 Xirrirka qotada dheer ee u dhaxeeya Soomaaliya iyo Shiinaha waxaa ka marqaati kacaya dadaalkii Diblomaasiyadeed iyo kaalintii lama iloobaanka ahayd ee Soomaaliya ay ka cayaartay Fagaaraha Caalamka QM taasi oo ay marqaati u tahay hadalkii Raiisul-wasaarihii hore ee Soomaaliya ee Dowladdii Rayidka ahayd ee Kacaanka ka horaysay, Allaha u naxariistee Maxamed Xaaji Ibraahim Cigaal wuxuu khudbad dheer ka jeediyay Shirkii Qaramada midoobay bishii Oktoobar todobadeedii sanadkii 1969-kii taasi oo uu kaga hadlaayay arrimo ku saabsan qadiyadaha Dadyowga falastiiniyiinta iyo in Dalweynaha Shiinaha loo ogolaado Xaqa uu u leeyahay ka mid noqoshada Golaha guud ee Qaramada midoobay, iyadoo uu Shiinuhu waagaas uusan ka mid aheyn golaha loo dhan yahay ee Qaramada midoobay,waxaana xusid mudan in dalkaasi uu haatan ka mid yahay 5ta dowladood ee awoodda codka diidmada qayaxan Vito. 